REPUBLIKA SRBIJA

NARODNA SKUPŠTINA

Odbor za dijasporu i Srbe u regionu

09 Broj: 06-2 /169 -13

09. maj 2013. godine

B e o g r a d

Z A P I S N I K

sa Dvanaeste sednice Odbora za dijasporu i Srbe u regionu

U sredu, 08. maja 2013. godine, u prostorijama Doma Narodne skupštine, u sali 1. sa početkom u 10,30 časova, održana je dvanaesta sednica Odbora za dijasporu i Srbe u regionu.

Sednici Odbora prisustvovalo je devet narodnih poslanika, članova i zamenika članova Odbora: Aleksandar Čotrić, predsednik; Aleksandra Đurović, zamenik predsednika; Nebojša Berić, zamenik člana; prof. dr Marko Atlagić, član; Miodrag Linta, član; Miodrag Stojković, član; Milan Lapčević, član; Ana Novković, član i Milorad Stošić, član.

Opravdano odsutni: Janko Veselinović, član; Radoslav Milovanović, član; Zoran Anđelković, član; dr Dijana Vukomanović, član; Petar Petković, član; Nevena Stojanović, član i Sanja Jefić Branković, član.

Sednicom je predsedavao predsednik Odbora za dijasporu i Srbe u regionu Aleksandar Čotrić, koji je na početku sednice konstatovao kvorum, što je potvrđeno kroz elektronski sistem i na njegov predlog usvojen je sledeći:

**D n e v n i r e d**

-Usvajanje zapisnika sa jedanaeste sednice Odbora

1.Razmatranje poziva Saveza Srba u Rumuniji za učešće na skupu u Temišvaru za period od 23. do 25. maja 2013. godine

2.Odluka o održavanju javnog slušanja

3.Razno

Po usvajanju dnevnog reda, predsednik Odbora Aleksandar Čotrić, s obzirom da je blagovremeno dostavljen zapisnik sa prethodne sednice članovima i zamenicima članova na uvid, stavio na glasanje usvajanje zapisnika sa jedanaeste sednice Odbora, prilikom čega je jednoglasno usvojen.

Povodom prve tačke dnevnog reda, predsednik Odbora je podsetio na važnost skupa, koji organizuje Savez Srba u Rumuniji, da će se tom prilikom sresti srpski poslanici i predstavnici iz zemalja regiona i Evrope i da je tema“Položaj i predstavljanje Srba u parlamentitma i vladama zemalja regiona i Evrope“. Prisutni su se složili da je od izuzetne važnosti da se odredi delegacija Odbora koja bi učestvovala na skupu u Temišvaru. Jednoglasno je usvojen predlog da delegaciju Odbora koja će boraviti u Temišvaru u periodu od 23. do 25. maja 2013. godine čine sledeći narodni poslanici: prof. dr Marko Atlagić, Ana Novković i Miodrag Linta.

Povodom druge tačke dnevnog reda, au skladu sa članom 83. i 84. Poslovnika Narodne skupštine, Odbor je doneo Odluku o organizovanju javnog slušanja na temu : ***„ Srbija i dijaspora – kako unaprediti saradnju****“.*  Javno slušanje biće održano uz podršku Kancelarije Vlade Republike Srbije za saradnju sa dijasporom i Srbima u regionu i UNDP zajedno sa švajcarskom agencijom donatorom organizovanja javnih slušanja **u četvrtak,** **23. maja 2013. godine u Maloj sali Doma Narodne skupštine, Trg Nikole Pašića 13, sa početkom u 12,00 časova.** Predsedniku Narodne skuppštine će biti upućen poziv da otvori i pozdravi skup i podrži aktivnost Odbora u vezi sa ovom temom. Za učesnike Javnog slušanja planiraju se: Spoljnopolitički savetnik u Kabinetu Predsednika Republike, predstavnik Kabineta Premijera, predstavnik Programa Ujedinjenih nacija za razvoj UNDP , ministri, odnosno predstavnici koje oni odrede iz sledećih ministarstava: Ministarstva spoljnih poslova, Ministarstva unutrašnjih poslova, Ministarstva finansija i privrede, Ministarstva kulture i informisanja, Ministarstva prosvete, nauke i tehnološkog razvoja, Ministarstva regionalnog razvoja i lokalne samouprave, Ministarstva poljoprivrede, šumarstva i vodoprivrede, Ministarstva saobraćaja, Ministarstva energetike, razvoja i zaštite životne sredine, Ministarstva građevinarstva i urbanizma, Ministarstva prirodnih resursa, rudarstva i prostornog planiranja, zatim predstavnici Privredne komore Srbije, Agencije za strana ulaganja i promociju izvoza, Stalne konferencije gradova i opština, gradonačelnici gradova: Beograda, Niša, Novog Sada i Kragujevca, zatim istaknuti Srbi, odnosno eminentni stručnjaci i privrednici srpske dijaspore iz SAD, Australije, Austrije, Velike Britanije, Ruske Federacije, Nemačke, Švedske, Finske, Francuske i Kanade, kao i ambasadori ovih zemalja u Srbiji. Takođe, na javno slušanje se pozivaju, pored članova Odbora za dijasporu i Srbe u regionu, predsednici poslaničih grupa, predsednik i članovi Odbora za spoljne poslove, predsednik i članovi Odbora za privredu, regionalni razvoj, trgovinu, turizam i energetiku, kao i svi ostali zainteresovani narodni poslanici.

Pod tačkom razno nije bilo prijavljenih za reč.

Sednica je počela u 10,30, a završila u 11,00 časova.

SEKRETAR PREDSEDNIK

-------------------------------------- ----------------------------------

Vesna Matić Vukašinović Aleksandar Čotrić